CELEX: C2006/326/102
Language: et
Date: 2006-12-30 00:00:00
Title: Kohtuasi C-489/06: 27. novembril 2006 esitatud hagi — Euroopa Ühenduste Komisjon versus Kreeka Vabariik

30.12.2006   
            
            
               ET
            
            
               Euroopa Liidu Teataja
            
            
               C 326/50
            
         27. novembril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-489/06)
   (2006/C 326/102)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. .Patakia ja X Lewis)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik lükkas tagasi CE-märgisega meditsiiniseadmete pakkumised ilma, et Kreeka avalik-õiguslike haiglate pädevad ostjad oleks kõikidel juhtudel järginud direktiivis 93/42/EMÜ ette nähtud menetlust, siis on ta rikkunud kohustusi, mis tulenevad 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord (1), artikli 8 lõikest 2 ning nõukogu 14. juuni 1993. aasta direktiivi 93/42/EMÜ meditsiiniseadmete kohta (2) artiklitest 17 ja 18;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjonile on esitanud süüdistus selle kohta, et Kreeka avalik-õiguslikele haiglate asjade riigihanke pakkumismenetluse käigus lükati meditsiiniseadmed tagasi tulenevalt nende “üldisest vastavusest ja kasutuskindlusest” vaatamata sellele, et neil oli CE-märgis, ja seda tehti direktiivis 93/42/EMÜ meditsiiniseadmete kohta sätestatud menetlust kõikidel juhtudel järgimata.
   Direktiivi 93/36/EMÜ kohaselt, millega kooskõlastatakse riiklike tarnelepingute sõlmimise kord, tuleb sellistes pakkumismenetlustes lähtuda asjakohastest siseriiklikest tehnilistest standarditest, mis võtavad üle Euroopa standardeid, Euroopa tehnilisi kinnitusi või ühiseid tehnilisi kirjeldusi. Komisjon leiab, et kuna Kreeka ostjad otsustasid, et antud juhul ei ole CE-märgis asjakohane ja siduv tagatis pakkumise esemeks olevate toodete vastavuse kohta ilma, et oleks olnud täidetud mõni tingimustest, mille alusel võib teha erandi, mis võimaldab jätta direktiivi sätted kohaldamata, siis on Kreeka ostjad rikkunud kohustusi, mis tulenevad artikli 8 lõikest 2.
   Samal ajal rõhutab komisjon ka seda, et on rikutud direktiivist 93/42/EMÜ meditsiiniseadmete kohta tulenevaid sätteid, mis näevad kõnesolevate toodete sertifitseerimiseks ja turuleviimiseks ning vastavuse vaidlustamiseks ette eri- ja ainumenetlused. Komisjoni käsutuses olevatest tõenditest järeldub, et Kreeka pädevad ametiasutused, kes lükkasid pakkumised tagasi, on pidevalt rikkunud meditsiiniseadmete sobivuse kontrollimise seaduslikke/õiguspäraseid menetlusi. Mis puudutab vastavalt direktiivi artiklile 17 CE-märgisega sertifitseerimise õigsuse tuvastamist, siis ei ole järgitud ühtegi direktiivi artiklis 18 ettenähtud menetlust.
   Lisaks tõendavad komisjoni hinnangul faktilised asjaolud, et meetmed, mis Kreeka ametiasutused on võtnud, eespoolnimetatud juhtumite välistamiseks ei ole piisavad ja igal juhul ei saa vastavalt Euroopa Kohtu praktikale siseriiklike menetluste olemasolu, mille eesmärk on läbi vaadata riigihangetega seotud rikkumisi, õigustada seda, et liikmesriik rikub vastavat valdkonda reguleerivaid ühenduse sätteid.
   Järelikult on Kreeka Vabariik komisjoni hinnangul rikkunud direktiivist 93/36/EMÜ ja eelkõige selle artikli 8 lõikest 2 tulenevaid kohustusi ja direktiivi 93/42/EMÜ artikleist 17 ja 18 tulenevaid kohustusi.
   
      (1)  EÜT L 199, lk 1; ELT eriväljaanne 06/02, lk 110.
   
      (2)  EÜT L 169, lk 1; ELT eriväljaanne 13/12, lk 82.